《宿青城板桥寺》
宋代·李新

村落萧萧烟雨收，鹑衣寒竖挽归牛。
平生脚力未到处，当路贵人安肯游。
蹶牛马蹄无限恐，荒凉僧墅不胜愁。
北窗季弟还知否，一夜秋声已白头。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。